És el terme que fa referència a qualsevol tipus de modificació que es faci en un préstec hipotecari amb posterioritat a la seva contractació i que requereixi formalitzar un nou document públic.
Els motius pels quals pot ser necessari un nou acord entre client i banc són molts, però entre els més freqüents trobem:
Modificar l'import: habitualment se sol sol·licitar una ampliació d'hipoteca, per exemple per poder finançar nous projectes.
Modificar el termini: és una opció molt habitual quan es busca una reducció de la quota ampliant el termini.
Modificar el sistema de liquidació: en aquest cas, sol correspondre a un canvi en el tipus d'interès de fix a variable o viceversa.
Modificar el tipus d'interès: un canvi en la nostra situació personal i de risc podria justificar una renegociació del diferencial.
Les diferents modificacions es poden realitzar en una novació individual o de manera conjunta.